Road Lodge Mbombela | LekkeSlaap
Road Lodge Mbombela is gerieflik langs die sustereiendom, Town Lodge Mbombela, geleë. Gaste kan in die Town Lodge-swembad swem en maklike toegang tot die Krugerwildtuin, Mosambiek of Eswatini geniet.
Die hotel het 98 kamers met lugversorging, dubbel- of enkelbeddens en 'n en suite-badkamer met 'n stort. In sekere kamers is daar 'n slaapbank vir 'n kind beskikbaar. Kamers wat met mekaar skakel vir gesinne is ook beskikbaar. Verder het elke kamer 'n TV met sekere DStv-kanale en radiostasies, tee- en koffiemaakgeriewe en 'n lessenaar. Gratis WiFi is beskikbaar en sekere kamers is geskik vir gaste met gestremdhede.
Veilige parkeerplek, 24 uur-ontvangs en 'n ligte ontbyt is beskikbaar. Daar is ook snoepmasjiene met peuselhappies en drinkgoed.
Die eiendom is 10 minute vanaf i'langa Mall en bioskoopkompleks; 30 minute vanaf die lughawe; 79 km vanaf Paul Krugerhek en 62 km vanaf die Malelane-hek na die Krugerwildtuin; en naby Mosambiek se grenspos.